има също така правото да качва подробните данни в Хранилището за данни на Европейската агенция за околната среда.“;
 б)
 добавят се следните параграфи 3 и 4:
 „3. За целите на проверката на предварителните данни и най-късно до 28 февруари всяка година производителите представят на Комисията идентификационните номера на превозните средства на всички леки търговски превозни средства (комплектувани, напълно комплектувани или некомплектувани), които са продали през предходната година в Съюза или за които са издали гаранция през същата година. Едновременно с това производителите могат да представят на Комисията подробните данни по приложение II към Регламент (ЕС) No 510/2011 във връзка с тези превозни средства.
 Данните се изпращат чрез електронен обмен на Хранилището за данни, управлявано от Европейската агенция за околната среда.
 4. Когато производителите не представят номерата за проверка на превозните средства и подробните данни по параграф 3, предварителните цели за специфични емисии се изчисляват въз основа на подробните данни, представени от държавите членки.“;
 4)
 вмъкват се следните членове 10a и 10б:
 „Член 10а
 Уведомяване от производители за грешки
 1. Производителите, които уведомяват за грешки в съответствие с член 8, параграф 5 от Регламент (ЕС) No 510/2011, използват като основа за своето уведомление набора от предварителни данни, който Комисията им е съобщила по реда на член 8, параграф 4.
 Уведомлението за грешка включва всички набори от данни, свързани с регистрациите на превозни средства, за които подаващият уведомлението производител носи отговорност. При напълно комплектувани превозни средства отговорният производител е производителят, който носи отговорност за ЕО одобрението на типа на базовото превозно средство.
 Грешката се посочва в отделна графà в набора от данни за всяка версия, озаглавена „Коментар на производителя“, при което се посочва един от следните кодове:
 а)
 код А, ако записите са били променени от производителя;
 б)
 код B, ако превозното средство е неидентифицируемо;
 в)
 код C, ако превозното средство не попада в обхвата на Регламент (ЕС) No 510/2011 или е изтеглено от производство;
 г)
 код D, ако производителят, към който е бил отнесен даден запис, е производителят на напълно комплектуваното превозно средство, а не на некомплектуваното базово превозно средство.
 За целите на буква б) превозно средство е неидентифицируемо, ако производителят не може да установи превозното средство въз основа на идентификационния номер на превозно средство, представен от държавата членка, или ако записът не съдържа такъв номер и превозното средство не може да се идентифицира по друг начин.
 За целите на буква г) производителят на крайното превозно средство посочва и името на производителя на базовото превозно средство в отделна графà, озаглавена „Забележки на производителя“.
 2. Когато производител не е уведомил Комисията за грешки в съответствие с параграф 1 или когато уведомлението е изпратено след изтичане на тримесечния срок, предвиден в член 8, параграф 5 от Регламент (ЕС) No 510/2011, оповестените в съответствие с член 8, параграф 4 от посочения регламент предварителни стойности се считат за окончателни.
 3. Когато уведомлението за грешка по параграф 1 включва идентификационни номера на превозни средства, то се изпраща на Хранилището за данни по член 10, параграф 3, а в останалите случаи се представя на неизтриваем електронен информационен